బి. శివన్న

బోలప్ప శివన్న (  కర్ణాటక రాష్ట్రానికి చెందిన రాజకీయ నాయకుడు. ఆయన అనేకల్ శాసనసభ నియోజకవర్గం నుండి మూడుసార్లు ఎమ్మెల్యేగా ఎన్నికయ్యాడు.
రాజకీయ జీవితం
బి. శివన్న ఎన్‌ఎస్‌యూఐ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 1995లో బేగూర్ నుండి జిల్లా పంచాయతీ సభ్యునిగా ఎన్నికై ఆ తరువాత 2004లో అనేకల్, 2008లో మహదేవపుర నియోజకవర్గం నుండి శాసనసభ ఎన్నికలలో పోటీ చేసి ఓడిపోయాడు. ఆయన 2013 శాసనసభ ఎన్నికలలో అనేకల్ శాసనసభ నియోజకవర్గం నుండి కాంగ్రెస్ అభ్యర్థిగా పోటీ చేసి బిజెపి అభ్యర్థి ఎ. నారాయణస్వామిపై 40182 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు. 

బి. శివన్న 2018 శాసనసభ ఎన్నికలలో అనేకల్ శాసనసభ నియోజకవర్గం నుండి కాంగ్రెస్ అభ్యర్థిగా పోటీ చేసి బిజెపి అభ్యర్థి బి. హర్షవర్ధన్‌పై 8,627 ఓట్ల మెజారిటీతో గెలిచి రెండోసారి ఎమ్మెల్యేగా, 2023 ఎన్నికలలో  కాంగ్రెస్ అభ్యర్థిగా పోటీ చేసి బిజెపి అభ్యర్థి శ్రీనివాస్. సి. హుల్లహళ్లిపై 31,325 ఓట్ల మెజారిటీతో గెలిచి వరుసగా మూడోసారి ఎమ్మెల్యేగా ఎన్నికయ్యాడు.
మూలాలు

వర్గం:కర్ణాటక రాజకీయ నాయకులు
వర్గం:కర్ణాటక వ్యక్తులు
వర్గం:భారత జాతీయ కాంగ్రెస్ నాయకులు
వర్గం:2023 కర్ణాటక శాసనసభ్యులు
వర్గం:2018 కర్ణాటక శాసనసభ్యులు